
60 DR.30.10.2002 
 

 

secara direct kepada ahli-ahlinya sendiri, bukan untuk tempat membuat untung yang besar.  

Jadi, sebab itu, pihak kementerian dan pihak kerajaan perlu supaya pinjaman yang 
diberikan kepada koperasi ini kerana kita bercakap untuk menggalakkan masyarakat di luar 
bandar, antaranya saluran koperasi ini sebagai salah satu saluran untuk mereka. 

Masyarakat luar bandar kebanyakan daripadanya terdiri daripada masyarakat 
Melayu Islam.  Dan apabila mereka memasuki koperasi ini, antara yang menjadi matlamat 
mereka supaya koperasi ini bukan sahaja memberikan pulangan kepada ahli, tetapi segala 
bentuk aktiviti yang dilakukan ialah berdasarkan kepada yang dihalalkan oleh agama 
mereka, terutama sekali agama Islam, tetapi dalam pinjaman yang diberikan oleh Jabatan 
Pembangunan Koperasi sejak berpuluh-puluh tahun sampai sekarang, masih lagi 
menggunakan sistem konvensional, menggunakan interest, yang ada setengah koperasi 
oleh kerana ia mengehendaki bahawa perjalanan koperasi itu Islamic based, mereka tidak 
mengambil pinjaman daripada Jabatan Pembangunan Koperasi, sedangkan mereka berhak 
untuk berbuat demikian. 

Saya berharap kepada pihak kerajaan melalui kementerian ini, supaya 
menyediakan suatu facility, kemudahan daripada pinjaman konvensional ini kepada 
pinjaman yang berdasarkan kepada kaedah-kaedah Islam …. 

 Tuan Pengerusi [Datuk Lim Si Cheng]:  Yang Berhormat, masa sudah cukup. 

 Dato’ Mustafa bin Ali:  ….Supaya memberi peluang sama kepada koperasi yang 
hendak menjadikan matlamatnya ialah aktivitinya berdasarkan Islamic based tadi, dapat 
menerima pinjaman yang disediakan oleh pihak Jabatan Pembangunan. Saya terima 
hakikat bahawa memang ada disediakan pinjaman ini, tetapi perlulah diubah, ditukar 
supaya ianya dapat dimanfaatkan oleh koperasi yang sedemikian rupa.  Terima kasih. 

 Tuan Pengerusi [Datuk Lim Si Cheng]:  Temerloh. 

5.55 ptg. 

 Datuk Mohd. Sarit bin Haji Yusoh [Temerloh]: Tuan Pengerusi, terima kasih.  
Saya juga ingin menyentuh di bawah Butiran 010200 – Dasar dan Pembangunan dan saya 
juga Tuan Pengerusi, hendak menyentuh tentang peranan FELDA, walaupun saya tidak 
segarang Ahli Yang Berhormat bagi Kinabatangan tadi. 

 Tetapi saya juga ingin membuat penjelasan, Tuan Pengerusi, mungkin apa yang 
disebut oleh Kinabatangan tadi, ada kebenarannya. Barangkali, Kinabatangan tidak 
bermaksud semua kakitangan, pegawai FELDA begitu, tetapi satu dua kes yang saya kira 
perlu disiasat oleh kementerian. 

 Di tempat saya Tuan Pengerusi, saya mewakili majoriti pengundi peneroka 
FELDA.  Saya puas hati dengan prestasi pegawai, kakitangan FELDA di kawasan saya, 
tetapi satu dua kes yang perlu disiasat, saya kira kementerian harus mengambil perhatian. 
 Tuan Pengerusi, kita tahu FELDA ditubuhkan 45 tahun yang lalu, dan kita akui 
banyak pembangunan, banyak kejayaan yang telah dicapai.  Hari ini kita dapati hampir satu 
juta ekar tanah yang dibuka oleh FELDA dan daripada satu juta ini, hampir 500,000 hektar 
dibangunkan di bawah konsep peneroka dan selebihnya itu dibangunkan sebagai ladang.  
Dan pembangunan penempatan melibatkan hampir 114,000 peneroka. Dan ini suatu 
kejayaan yang besar yang telah dicapai oleh FELDA dalam masa 45 tahun yang telah 
ditubuhkan. Saya hendak menyentuh tentang isu dengan izin, challenges ataupun cabaran 
yang dihadapi oleh FELDA pada hari ini. 

 Tuan Pengerusi, pertama, mengenai soal pendapatan. Saya tidak pernah 
menjangkakan, walaupun harga kelapa sawit naik begitu mendadak sekitar tahun 1985-
1990, saya menjangkakan tentunya pendapatan peneroka FELDA ketika itu, jauh lebih 
tinggi daripada pendapatan masyarakat keseluruhan isi rumah di Malaysia. 

 Tuan Pengerusi, bila saya membuat kajian, saya dapati, keadaan pendapatan 
yang diterima oleh peneroka FELDA, walaupun dalam keadaan harga kelapa sawit yang 
meningkat naik, masih rendah dibandingkan dengan pendapatan keseluruhan isi rumah di 
Malaysia. 



secara direct kepada ahli-ahlinya sendiri, bukan untuk tempat membuat untung yang besar. Jadi, sebab itu, pihak kementerian dan pihak kerajaan perlu supaya pinjaman yang diberikan kepada koperasi ini kerana kita bercakap untuk menggalakkan masyarakat di luar bandar, antaranya saluran koperasi ini sebagai salah satu saluran untuk mereka. Masyarakat luar bandar kebanyakan daripadanya terdiri daripada masyarakat Melayu Islam. Dan apabila mereka memasuki koperasi ini, antara yang menjadi matlamat mereka supaya koperasi ini bukan sahaja memberikan pulangan kepada ahli, tetapi segala bentuk aktiviti yang dilakukan ialah berdasarkan kepada yang dihalalkan oleh agama mereka, terutama sekali agama Islam, tetapi dalam pinjaman yang diberikan oleh Jabatan Pembangunan Koperasi sejak berpuluh-puluh tahun sampai sekarang, masih lagi menggunakan sistem konvensional, menggunakan interest, yang ada setengah koperasi oleh kerana ia mengehendaki bahawa perjalanan koperasi itu Islamic based, mereka tidak mengambil pinjaman daripada Jabatan Pembangunan Koperasi, sedangkan mereka berhak untuk berbuat demikian. Saya berharap kepada pihak kerajaan melalui kementerian ini, supaya menyediakan suatu facility, kemudahan daripada pinjaman konvensional ini kepada pinjaman yang berdasarkan kepada kaedah-kaedah Islam .... Tuan Pengerusi [Datuk Lim Si Cheng]: Yang Berhormat, masa sudah cukup. Dato' Mustafa bin Ali: ....Supaya memberi peluang sama kepada koperasi yang hendak menjadikan matlamatnya ialah aktivitinya berdasarkan Islamic based tadi, dapat menerima pinjaman yang disediakan oleh pihak Jabatan Pembangunan. Saya terima hakikat bahawa memang ada disediakan pinjaman ini, tetapi perlulah diubah, ditukar supaya ianya dapat dimanfaatkan oleh koperasi yang sedemikian rupa. Terima kasih. Tuan Pengerusi [Datuk Lim Si Cheng]: Temerloh. 5.55 ptg. Datuk Mohd. Sarit bin Haji Yusoh [Temerloh]: Tuan Pengerusi, terima kasih. Saya juga ingin menyentuh di bawah Butiran 010200- Dasar dan Pembangunan dan saya juga Tuan Pengerusi, hendak menyentuh tentang peranan FELDA, walaupun saya tidak segarang Ahli Yang Berhormat bagi Kinabatangan tadi. Tetapi saya juga ingin membuat penjelasan, Tuan Pengerusi, mungkin apa yang disebut oleh Kinabatangan tadi, ada kebenarannya. Barangkali, Kinabatangan tidak bermaksud semua kakitangan, pegawai FELDA begitu, tetapi satu dua kes yang saya kira perlu disiasat oleh kementerian. Di tempat saya Tuan Pengerusi, saya mewakili majoriti pengundi peneroka FELDA. Saya puas hati dengan prestasi pegawai, kakitangan FELDA di kawasan saya, tetapi satu dua kes yang perlu disiasat, saya kira kementerian harus mengambil perhatian. Tuan Pengerusi, kita tahu FELDA ditubuhkan 45 tahun yang lalu, dan kita akui banyak pembangunan, banyak kejayaan yang telah dicapai. Hari ini kita dapati hampir satu juta ekar tanah yang dibuka oleh FELDA dan daripada satu juta ini, hampir 500,000 hektar dibangunkan di bawah konsep peneroka dan selebihnya itu dibangunkan sebagai ladang. Dan pembangunan penempatan melibatkan hampir 114,000 peneroka. Dan ini suatu kejayaan yang besar yang telah dicapai oleh FELDA dalam masa 45 tahun yang telah ditubuhkan. Saya hendak menyentuh tentang isu dengan izin, challenges ataupun cabaran yang dihadapi oleh FELDA pada hari ini. Tuan Pengerusi, pertama, mengenai soal pendapatan. Saya tidak pernah menjangkakan, walaupun harga kelapa sawit naik begitu mendadak sekitar tahun 1985- 1990, saya menjangkakan tentunya pendapatan peneroka FELDA ketika itu, jauh lebih tinggi daripada pendapatan masyarakat keseluruhan isi rumah di Malaysia. Tuan Pengerusi, bila saya membuat kajian, saya dapati, keadaan pendapatan yang diterima oleh peneroka FELDA, walaupun dalam keadaan harga kelapa sawit yang meningkat naik, masih rendah dibandingkan dengan pendapatan keseluruhan isi rumah di Malaysia.